
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 13
                                                           din 29 ianuarie 2019
privind preluarea unui contract de închiriere
Consiliul Local al Municipiului Sighişoara, întrunit în ședință ordinară,


               
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 947/14.01.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara cu nr. 647/11.01.2019, formulată de domnul Maior Bogdan, cu referire la preluarea contractului de închiriere nr. 55/2004, așa cum a fost modificat și completat prin actele adiționale nr. 1/2008, nr. 2/2014 și nr. 3/2018, având ca obiect terenul situat în Municipiul Sighișoara, sat Hetiur, str. Principală, nr. 15, poz. nr. 1, în suprafață de 837 mp., cu destinația de teren agricol – fânațe, limitrof proprietății, ca urmare a dobândirii în proprietate a imobilelor de natură teren și construcții, înscrise în C.F. 58321 Sighișoara (nr. C.F. vechi 1600 – Hetiur), sub nr. top. 155/4, de către doamna Maior Maria Mădălina, căsătorită cu domnul Maior Bogdan, ca bun comun;

Având în vedere că, în urma preluării contractului de închiriere, nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin preluarea contractului de închiriere, se aduc venituri suplimentare la bugetul local;
Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 946/14.01.2018, prin care se propune preluarea unui contract de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
           În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. (1) Se aprobă preluarea, începând cu data de 01.02.2019, a contractului de închiriere nr. 55/2004, așa cum a fost modificat și completat prin actele adiționale nr. 1/2008, nr. 2/2014 și nr. 3/2018, având ca obiect terenul situat în Municipiul Sighișoara, sat Hetiur, str. Principală, nr. 15, poz. nr. 1, în suprafață de 837 mp., cu destinația de teren agricol – fânațe, limitrof proprietății, de către doamna Maior Maria Mădălina, căsătorită cu domnul Maior Bogdan, ca urmare a dobândirii în proprietate a imobilelor de natură teren și construcții, înscrise în C.F. 58321 Sighișoara (nr. C.F. vechi 1600 – Hetiur), sub nr. top. 155/4, de către doamna Maior Maria Mădălina, căsătorită cu domnul Maior Bogdan, ca bun comun, de la actualul chiriaș al terenului, doamna Roșcan Maria.
(2) Chiria va fi de 50,22 lei/an, respectiv de 0,06 lei/mp./an, stabilită în conformitate cu art. 1, litera a.1) din anexa nr. 8 la Hotărârea Consiliului Local Sighișoara nr. 267/20.12.2018 privind stabilirea impozitelor și taxelor locale pentru anul 2019 și se va indexa cu indicele de inflație anual.

 (3) Clauzele contractuale din contractul de închiriere nr. 55/2004, așa cum a fost modificat și completat prin actele adiționale nr. 1/2008, nr. 2/2014 și nr. 3/2018, îşi menţin valabilitatea între Municipiul Sighişoara şi doamna Maior Maria Mădălina, căsătorită cu domnul Maior Bogdan.

Art. 2. Cu ducerea la îndeplinire a prevederilor prezentei hotărâri se încredinţează  Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  1 ex. doamna Maior Maria Mădălina și soțul, domnul Maior Bogdan.
12 ex.
B.A. 
